ऑटोचालकों पर पुलिस नहीं कर रही कार्रवाई, हादसों का डर
पंचकूला | शहरमें ऑटोचालक जमकर नियमों की धज्जियां उड़ा रहे हैं। आॅटोचालक ओवरलोडिंग कर हादसों को न्योता दे रहे हंै। इन पर पुलिस कोई कार्रवाई नहीं की जा रही। शहर में घूम रहे ऑटोचालकोंं पर पुलिस के होने का कोई असर नहीं दिखाई देता है। तभी तो वह परवाह नहीं करते कि शहर में ट्रैफिक पुलिस मुस्तैद है या नहीं। बस स्टॉप और ट्रैफिक लाइट प्वाइंट्स से ओवरलोडिंग कर लोगों को बिठाया जाता है। गौरतलब है कि कई माह पहले कालका-जीरकपुर हाईवे पर एक ऑटो पलट गया था, जिसके कारण कई लोगों को चोटें लगी थी। इसके अलावा एमडीसी लाइट प्वाइंट पर ऑटो पलटने से कई लोगों को चोटें लग चुकी हैं, जिसके बाद ट्रैफिक पुलिस ने सख्ती बरतने का आश्वासन दिया था।
hin_Deva hin_Deva